গিনি-বিসাউ

গিনি-বিসাউ বা গিনি-বিসাউ প্রজাতন্ত্র (পর্তুগিজ: República da Guiné-Bissau রেপুব্লিকা দা গিনে বিসাউ, আ-ধ্ব-ব: [ʁɛˈpublikɐ dɐ giˈnɛ biˈsau]) উত্তর-পশ্চিম আফ্রিকার একটি প্রজাতন্ত্র। এটি আফ্রিকা মহাদেশের সবচেয়ে ক্ষুদ্র রাষ্ট্রগুলির একটি। এর উত্তরে সেনেগাল, পূর্বে ও দক্ষিণে গিনি, এবং পশ্চিমে আটলান্টিক মহাসাগর। সমুদ্রে অবস্থিত প্রায় ৬০টি দ্বীপও গিনি-বিসাউয়ের সীমানাভুক্ত; এদের মধ্যে বিসাগোস দ্বীপপুঞ্জ অন্যতম। দেশটির আয়তন ৩৬,১২৫ বর্গকিমি। দেশটি অতীতে একটি পর্তুগিজ উপনিবেশ ছিল; তখন এর নাম ছিল পর্তুগিজ গিনি। ১৯৭৪ সালে এক রক্তক্ষয়ী স্বাধীনতা যুদ্ধের পর দেশটি পর্তুগাল থেকে স্বাধীন হয়। স্বাধীনতা লাভের পর প্রতিবেশী গিনির নামের সাথে ভুল বোঝাবুঝি এড়ানোর জন্য এর নামের সাথে রাজধানী ও বৃহত্তম শহর বিসাউ-এর নাম যোগ করা হয়। দেশের ১৫ লক্ষ মানুষের দুই-তৃতীয়াংশই দারিদ্র্যসীমার নিচে বাস করে। এটি বিশ্বের সবচেয়ে দরিদ্র দেশগুলির একটি। গিনি-বিসাউ একটি প্রজাতন্ত্র । অতীতে সরকার অত্যন্ত কেন্দ্রীভূত ছিল। ১৯৯১ সালের মাঝামাঝি পর্যন্ত বহুদলীয় রাজনীতি প্রতিষ্ঠিত হয়নি। রাষ্ট্রপতি রাষ্ট্রের প্রধান এবং প্রধানমন্ত্রী সরকার প্রধান। ১৯৭৪ সালে স্বাধীনতার পর থেকে, জোসে মারিও ভাজ ২৪ জুন ২০১৯-এ রাষ্ট্রপতি হিসাবে তার পাঁচ বছরের মেয়াদ শেষ না করা পর্যন্ত, কোনও রাষ্ট্রপতি সফলভাবে পূর্ণ পাঁচ বছরের মেয়াদে দায়িত্ব পালন করেননি। আইনসভা পর্যায়ে, একটি এককক্ষ বিশিষ্ট অ্যাসেম্বলিয়া ন্যাসিওনাল পপুলার ( ন্যাশনাল পিপলস অ্যাসেম্বলি ) রয়েছে যা ১০০ জন সদস্য নিয়ে গঠিত। তারা চার বছরের মেয়াদের জন্য বহু-সদস্য নির্বাচনী এলাকা থেকে জনগণের ভোটে নির্বাচিত হন। বিচার ব্যবস্থার নেতৃত্বে রয়েছে ট্রাইব্যুনাল সুপ্রিমো দা জাস্টিকা যা রাষ্ট্রপতি কর্তৃক নিযুক্ত নয়জন বিচারপতির সমন্বয়ে গঠিত; তারা রাষ্ট্রপতির অধীনে কাজ করে। দুটি প্রধান রাজনৈতিক দল হল PAIGC ( আফ্রিকান পার্টি ফর দ্য ইন্ডিপেন্ডেন্স অফ গিনি এবং কেপ ভার্দে ) এবং PRS ( পার্টি ফর সোশ্যাল রিনিউয়াল )। ২০ টির অধিক ছোট রাজনৈতিক দল রয়েছে। CPLP বা পর্তুগিজ ভাষী দেশসমূহের সম্প্রদায় (যা Lusophone Commonwealth নামেও পরিচিত) এর প্রতিষ্ঠাতা সদস্য হলো গিনি বিসাউ। ২০১৯ সালের একটি অনুমান অনুযায়ী গিনি-বিসাউ সশস্ত্র বাহিনীর আকার প্রায় ৪,৪০০ জন কর্মী এবং সামরিক ব্যয় দেশের জিডিপির ২% এর কম। ২০১৮ সালে, গিনি-বিসাউ পারমাণবিক অস্ত্র নিষিদ্ধ করার বিষয়ে জাতিসংঘের চুক্তিতে স্বাক্ষর করেছে। গিনি-বিসাউ আটটি অঞ্চল ( regiões )এবং একটি স্বায়ত্তশাসিত সেক্টর ( sector autónomo) এ বিভক্ত এগুলি আবার মোট ৩৭টি সেক্টরে উপবিভক্ত। state.gov "Guinea-Bissau"। International Monetary Fund।  "2016 Human Development Report Summary" (পিডিএফ)। United Nations Development Programme। ২০১৬। পৃষ্ঠা 21–25। সংগ্রহের তারিখ ২১ মার্চ ২০১৭।  "Guinea-Bissau (09/03)"। U.S. Department of State। সংগ্রহের তারিখ ২৬ জানুয়ারি ২০২১।  Tasamba, James (২৯ নভেম্বর ২০১৯)। "Guinea-Bissau's leader concedes election defeat"। Anadolu Agency। সংগ্রহের তারিখ ১৪ জুন ২০২১।  Guinea-Bissau Supreme Court ওয়েব্যাক মেশিনে আর্কাইভকৃত ২৩ জানুয়ারি ২০১২ তারিখে. Guinea-Bissau Political Parties ওয়েব্যাক মেশিনে আর্কাইভকৃত ৯ মে ২০১৩ তারিখে. "CPLP – Comunidade dos Países de Língua Portuguesa – Histórico – Como surgiu?"। www.cplp.org। সংগ্রহের তারিখ ২৬ জানুয়ারি ২০২১।  "Guinea-Bissau – The World Factbook"। www.cia.gov। সংগ্রহের তারিখ ২৬ জানুয়ারি ২০২১।  "Chapter XXVI: Disarmament – No. 9 Treaty on the Prohibition of Nuclear Weapons"। United Nations Treaty Collection। ৭ জুলাই ২০১৭।  "Administrative Map of Guinea-Bissau 1200 pixel – Nations Online Project"। www.nationsonline.org। সংগ্রহের তারিখ ২৬ জানুয়ারি ২০২১।  "Guinea-Bissau Maps & Facts"। WorldAtlas। সংগ্রহের তারিখ ২৬ জানুয়ারি ২০২১।  সরকারি সরকারি ওয়েবসাইট রাষ্ট্র প্রধান এবং মন্ত্রিপরিষদ সদসবৃন্দ সাধারণ তথ্য Country Profile from BBC News সিআইএ প্রণীত দ্য ওয়ার্ল্ড ফ্যাক্টবুক-এ গিনি-বিসাউ-এর ভুক্তি গিনি-বিসাউ from UCB Libraries GovPubs Guinea-Bissau at Encyclopaedia Brittanica কার্লিতে গিনি-বিসাউ (ইংরেজি) উইকিমিডিয়া অ্যাটলাসে গিনি-বিসাউ সংবাদ মিডিয়া news headline links from AllAfrica.com পর্যটন উইকিভ্রমণে Guinea-Bissau সম্পর্কিত ভ্রমণ নির্দেশিকা রয়েছে।